SL Uradni list Evropske unije L 165/1

UREDBA KOMISIJE (EU) 2016/1004

z dne 22. junija 2016

o spremembi Uredbe (EU) št. 661/2009 Evropskega parlamenta in Sveta

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2007/46/ES Evropskega Parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (okvirna direktiva) (1), in zlasti člena 39(2) Direktive,

ob upoštevanju Uredbe (ES) št. 661/2009 Evropskega parlamenta in Sveta z dne 13. julija 2009 o zahtevah za homologacijo za splošno varnost motornih vozil, njihovih priklopnikov ter sistemov, sestavnih delov in samostojnih tehničnih enot, namenjenih za taka vozila (2), zlasti člena 14(1)(a) in (f) Uredbe,

ob upoštevanju naslednjega:

(1) V Prilogi IV k Uredbi (ES) št. 661/2009 je seznam pravilnikov UNECE, priloženih „Revidiranemu sporazumu iz leta 1958“ (3), ki se obvezno uporabljajo. Ta seznam bi bilo treba posodobiti, da bi odražal uporabo novih zahtev v zadevnih pravilnikih UNECE na ravni EU.

(2) V skladu s členom 13(14) Uredbe (ES) št. 661/2009 je v Dodatku k njeni Prilogi IV seznam razveljavljenih direktiv, v skladu s katerimi bi morale homologacije, podeljene pred 1. novembrom 2012, veljati še naprej, razen če se začnejo uporabljati nove zahteve. Ker se s posodobitvijo Priloge IV na ravni EU začenjajo uporabljati nove zahteve, je treba posodobiti tudi Dodatek k Prilogi IV te uredbe.

(3) Ker bodo morali v skladu z novimi zahtevami pravilnikov UNECE št. 107 in 118 proizvajalci prilagoditi svoja vozila, bi moralo biti za uporabo teh zahtev na voljo dovolj časa.

(4) Ukrepi iz te uredbe so v skladu z mnenjem Tehničnega odbora za motorna vozila –

SPREJELA NASLEDNJO UREDBO:

Člen 1

Priloga IV k Uredbi (ES) št. 661/2009 se spremeni v skladu s Prilogo k tej uredbi.

Člen 2

Z učinkom od 1. julija 2016 nacionalni organi iz razlogov, povezanih z napravami za posredno gledanje, izjav o skladnosti novih vozil kategorij N2 in N3, homologiranih v skladu z Direktivo 2003/97/ES Evropskega parlamenta in Sveta (4), ne štejejo več za veljavne za namene iz člena 26 Direktive 2007/46/ES ter prepovedo registracijo, prodajo in začetek uporabe takih vozil.

Člen 3

Z učinkom od 1. julija 2016 nacionalni organi iz razlogov, povezanih s splošno konstrukcijo vozil, izjav o skladnosti novih vozil kategorij M2 in M3 ne štejejo več za veljavne za namene iz člena 26 Direktive 2007/46/ES ter prepovedo registracijo, prodajo in začetek uporabe takih vozil, če niso skladna z določbami Pravilnika UNECE št. 107, kakor je bil spremenjen s spremembami 05.

Člen 4

Z učinkom od 1. julija 2016 nacionalni organi iz razlogov, povezanih z gorljivostjo materialov, ki se uporabljajo za opremo, in/ali njihovo odbojnostjo za goriva ali maziva, izjav o skladnosti novih vozil kategorije M3, razred II in III, ne štejejo več za veljavne za namene iz člena 26 Direktive 2007/46/ES ter prepovedo registracijo, prodajo in začetek uporabe takih vozil, če niso skladna z določbami Pravilnika UNECE št. 118, kakor je bil spremenjen s spremembami 01.

Člen 5

Ta uredba začne veljati dvajseti dan po objavi v Uradnem listu Evropske unije.

Uporablja se od 1. julija 2016.

Ta uredba je v celoti zavezujoča in se neposredno uporablja v vseh državah članicah. V Bruslju, 22. junija 2016 Za Komisijo Predsednik Jean-Claude JUNCKER

(1) UL L 263, 9.10.2007, str. 1.

(2) UL L 200, 31.7.2009, str. 1.

(3) Sklep Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“) (UL L 346, 17.12.1997, str. 78).

(4) Direktiva 2003/97/ES Evropskega parlamenta in sveta z dne 10. novembra 2003 o približevanju zakonodaje držav članic o homologaciji naprav za posredno gledanje in vozil, opremljenih s temi napravami, ki spreminja Direktivo 70/156/EGS in razveljavlja Direktivo 71/127/EGS (UL L 25, 29.1.2004, str. 1).